label_title: Pembunuhan Wounded Knee
label_desc: Pembunuhan Wounded Knee atau Pertempuran Wounded Knee ()) adalah pembunuhan beramai-ramai yang dilakukan askar-askar Tentera Darat Amerika Syarikat terhadap beberapa ratus orang Lakota; ia berlaku pada 29 Disember 1890 berhampiran Wounded Knee Creek ( Lakota : "Čhaŋkpé Ópi Wakpála" ) di Rizab Pine Ridge di negeri Dakota Selatan, Amerika Syarikat. Kejadian ini berlaku berikutan kegagalan pihak detasemen Rejimen Kavaleri ke-7 AS diketuai Mejar Samuel M. Whitside melucutkan senjata pihak Lakota puak Miniconjou dan Hunkpapa pimpinan Uŋpȟáŋ Glešká berhampiran Porcupine Butte ke Wounded Knee Creek, sejauh arah barat.